**Δήλωση Αποποίησης Ευθύνης**

Το παρόν έγγραφο και τα πρότυπα/μεθοδολογίες της εργαλειοθήκης (toolkit) παρέχονται ως γενικός οδηγός και αποσκοπούν στην παροχή καθοδήγησης προς τους Φορείς[[1]](#footnote-1) αναφορικά με τις υποχρεώσεις τους ως αυτές απορρέουν από τις πρόνοιες της περί Ασφάλειας Δικτύων και Συστημάτων Πληροφοριών (Μέτρα Ασφάλειας Φορέων Εκμετάλλευσης Βασικών Υπηρεσιών και Φορέων Κρίσιμων Υποδομών Πληροφοριών) Απόφασης του 2020 (Κ.Δ.Π. 389/2020) ως εκάστοτε τροποποιείται και/ή αντικαθίσταται (εφεξής η «Απόφαση Κ.Δ.Π. 389/2020») και της περί Ασφάλειας Δικτύων και Συστημάτων Πληροφοριών (Έλεγχοι Ωριμότητας Κυβερνοασφάλειας) Απόφασης του 2024 (Κ.Δ.Π. 245/2024) ως εκάστοτε τροποποιείται και/ή αντικαθίσταται (εφεξής η «Απόφαση Κ.Δ.Π. 245/2024»).

Οι πληροφορίες που παρέχονται είναι καθοδηγητικής φύσεως και δεν εξατομικεύονται σε συγκεκριμένη κατάσταση οποιουδήποτε φυσικού ή νομικού προσώπου.

Η Αρχή Ψηφιακής Ασφάλειας δεν φέρει οποιαδήποτε ευθύνη για το περιεχόμενο του παρόντος εγγράφου και των προτύπων/πολιτικών που το συνοδεύουν. Οι Φορείς φέρουν πλήρη ευθύνη για τη χρήση των προτύπων αυτών και καλούνται να τα προσαρμόζουν βάσει των αναγκών τους. Η χρήση και/ή συμπλήρωση των εν λόγω προτύπων/πολιτικών δεν συνεπάγεται σε πλήρη συμμόρφωση με τις απαιτήσεις της Απόφασης Κ.Δ.Π. 389/2020 ή/και της Απόφασης Κ.Δ.Π. 245/2024 και θα πρέπει να μεταβάλλονται βάσει των αναγκών του Φορέα και/ή να επικαιροποιούνται κατά διαστήματα. Ο κάθε Φορέας θα πρέπει να αναπτύξει διαδικασίες που θα υποστηρίζουν και θα συνοδεύουν τις πολιτικές τους. Οι πολιτικές της παρούσας εργαλειοθήκης παρέχουν μια κατεύθυνση ως προς την υλοποίηση των ελάχιστων απαιτήσεων της Απόφασης Κ.Δ.Π. 389/2020 και της Απόφασης Κ.Δ.Π 245/2024 και ο Φορέας δύναται να χρησιμοποιήσει επιπρόσθετες πολιτικές αντίστοιχου ή/και υψηλότερου επιπέδου ή/και μόνο ένα μέρος των πολιτικών της παρούσας εργαλειοθήκης. Για οποιαδήποτε γραπτή αναφορά γίνεται στα προαναφερθέντα έγγραφα, θα πρέπει να παρέχονται τεκμήρια υλοποίησης εάν αυτά ζητηθούν από την Αρχή για σκοπούς ελέγχου συμμόρφωσης με τις απαιτήσεις της νομοθεσίας.

Σημειώνεται ότι, το παρόν έγγραφο και τα πρότυπα/πολιτικές δε δύναται να αντικαταστήσουν οποιαδήποτε νομική συμβουλή και η χρήση τους δεν δημιουργεί οποιαδήποτε νομική σχέση μεταξύ της Αρχής Ψηφιακής Ασφάλειας και του χρήστη και/ή οποιαδήποτε νομική δέσμευση. Οι Φορείς καλούνται να λαμβάνουν ανεξάρτητη νομική συμβουλή όπου κρίνουν απαραίτητο για να διασφαλίσουν ότι οι ενέργειες συμμόρφωσής τους είναι συνεκτικές, ενημερωμένες και προσαρμοσμένες στις ιδιαίτερες τους ανάγκες. Οι Φορείς θα πρέπει να εξασφαλίζουν την ακρίβεια, αξιοπιστία και πληρότητα των πληροφοριών που περιέχονται και/ή περιλαμβάνονται στα πρότυπα έγγραφα που χρησιμοποιούν και η Αρχή Ψηφιακής Ασφάλειας δεν παρέχει οποιαδήποτε εγγύηση και/ή δεν υπέχει οποιαδήποτε ευθύνη ως προς την πληρότητα, την ορθότητα ή την καταλληλόλητα του περιεχομένου των προτύπων και δεν φέρει οποιαδήποτε ευθύνη για οποιαδήποτε απώλεια και/ή ζημιά δύναται να υποστούν συνέπεια της χρήσης των εν λόγω προτύπων.

1. Ο ορός «Φορέας»/«Φορείς» σημαίνει τους φορείς εκμετάλλευσης βασικών υπηρεσιών, τους φορείς κρίσιμων υποδομών πληροφοριών, τους παροχείς δικτύων ηλεκτρονικών επικοινωνιών, τους παροχείς υπηρεσιών ηλεκτρονικών επικοινωνιών και τους παροχείς ψηφιακών υπηρεσιών. [↑](#footnote-ref-1)